Kristoffer Larsen

Kristoffer Knudsen Larsen (født 1992) er en norsk fotballspiller som fra den 31. desember 2024 er klubbløs.Magnus Bruun-Hanssen og Kristoffer Larsen gir seg i Åsane etter denne sesongen

 Klubbkarriere 
Larsen signerte sin første profesjonelle kontrakt for Brann den 1. juli 2011. Han har som juniorspiller spilt for Vestsiden-Askøy og Brann.

Som 17-åring ble Larsen oppdaget av en speider fra den italienske storklubben AC Milan, og sendt til AC Milans farmerklubb Bellinzona i Sveits. Etter et kort opphold i den sveitsiske klubben returnerte han til Bergen der han gikk til Brann etter å ha fullført 2010-sesongen for Vestsiden-Askøy.

I en kamp mot juniorlaget til den engelske klubben Blackburn Rovers FC under en eliteturnering i Valhall vinteren 2011 imponerte han med et sitt tekniske repertoar. Mange Brannsupportere observerte prestasjonene hans og ble umiddelbart nysgjerrige.

Navnet hans uteble imidlertid da Brann nominerte fem juniorer til den såkalte B-listen våren 2011. Dette var spillere som kunne benyttes i et visst antall kamper i Tippeligaen uten at man måtte gi dem proffkontrakt. Fraværet av Larsen på denne listen skyldtes en skade.

Etter mange gode kamper for juniorlaget og Brann 2 i 3. divisjon fikk han likevel sjansen på A-laget. Debuten kom i cupen da han fikk med seg de siste 18 minuttene i 1. runde-kampen på bortebane mot Tertnes IL. Der viste han også er stort teknisk register med finter som vitnet om potensial til å bli en svært underholdende spiller.

I 3. runde i NM, mot Åsane Fotball, fikk han spille de siste fem minuttene for Fredrik Haugen, og i den neste cuprunden kom hjemmedebuten. Han kom innpå etter 72 minutter mot Sogndal Fotball, i en kamp som etter hvert gikk til ekstraomganger og straffesparkkonkurranse.

Larsen gjorde seg bemerket da han som Sarpsborgspiller i en bortekamp mot Brann stilte seg alene opp i midtsirkelen og sang med på Nystemten.VG: Eksilbergensere synger «Nystemten» med Brann-fansen: – Respeltløst

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i futsal
Kategori:Fotballspillere for SK Brann
Kategori:Fotballspillere for Hønefoss BK
Kategori:Fotballspillere for Lyngby BK
Kategori:Fotballspillere for Sarpsborg 08 FF
Kategori:Fotballspillere for Åsane Fotball
Kategori:Fotballspillere for Odds ballklubb
Kategori:Norske fotballspillere i Danmark
Kategori:Personer fra Askøy kommune